钦定古今图书集成/明伦汇编/宫闱典/第073卷 > 《治平立皇太子赦文》王珪
## 钦定古今图书集成/明伦汇编/宫闱典/第073卷 > 《治平立皇太子赦文》王珪

“王者承天立极，莫不思长世之图；为国建储，所以正
万邦之本。故朕亲先父子，而天下皆以为爱；命发朝
廷，而天下不以为私。”粤予上嗣之良，禀自日跻之圣。
出而就傅，寖穷学肆之闻；入则承颜，勤至寝门之问。
比疏荣于王社，益侈德于天枝。顾荷丕基之艰，犹虚
正体之贰。矧汉文命嫡，著于即祚之初年。且夏后立
“于期，以传家于万世。维群元之所徯，实大器之所承，
式符少海之祥，宜践东朝之位。肆显册之丕发，嘉佥
言之大同，爰契欢心，用覃旷泽。可大赦天下。”於戏！文
昭武穆，夙贻燕后之谋；震长离明，本有承华之象。盖
义重乎先者，礼必亟举；庆施乎上者，惠必遐流。咨尔
庶方，当体朕意。